*****

ΚΑΝΟΝΙΣΜΟΣ (ΕΟΚ) αριθ. 211/85 ΤΗΣ ΕΠΙΤΡΟΠΗΣ

της 25ης Ιανουαρίου 1985

σχετικά με την κατάταξη εμπορευμάτων στη διάκριση 84.55 Γ του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,

Εκτιμώντας:

ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να προσδιοριστεί η κατάταξη των στοιχείων μνήμης που προορίζονται να χρησιμοποιηθούν σαν μέρη των αυτομάτων μηχανών επεξεργασίας πληροφοριών·

ότι αυτά τα στοιχεία μνήμης αποτελούνται, το πρώτο από:

- μία στατική μνήμη RAM, τεχνολογίας C-MOS,

- έναν πίνακα με τυπωμένο κύκλωμα από κεραμικό υλικό σε πολλαπλά στρώματα, ορθογωνικής μορφής (17 x 39 mm), στο οποίο υπάρχουν (κατά τρόπο μη πρακτικώς αδιαχώριστο):

- 4 ενεργές στατικές μνήμες RAM, τεχνολογίας C-MOS (C-MOS-SRAM ), που απαρτίζονται από μονολιθικό ολοκληρωμένο κύκλωμα, αποθηκευτικής ικανότητας 16Κ ΒΙΤ ή 64Κ ΒΙΤ το καθένα,

- 1 συσκευή αποκωδικοποίησης με τη μορφή μονολιθικού ολοκληρωμένου κυκλώματος,

- 2 x 14 ακίδες σύνδεσης·

και το δεύτερο από:

- ηλεκτρονική προγραμματιζόμενη μνήμη (EPROM),

- έναν πίνακα με τυπωμένα κυκλώματα από κεραμικό υλικό σε πολλαπλά στρώματα, ορθογωνικής μορφής (17 x 39 mm) στον οποίο υπάρχουν (κατά τρόπο μη πρακτικώς αδιαχώριστο):

- 2 ανενεργές ηλεκτρονικές προγραμματιζόμενες μνήμες, που σβήνονται με υπεριώδεις ακτίνες (EPROM), με τη μορφή μονολιθικού ολοκληρωμένου κυκλώματος, αποθηκευτικής ικανότητας 64Κ ΒΙΤ η καθεμία και εφοδιασμένες με οθόνη από χαλαζία στο ανώτερο τμήμα τους,

- 1 συσκευή αποκωδικοποίησης με τη μορφή μονολιθικού ολοκληρωμένου κυκλώματος,

- 1 πυκνωτής απόζευξης,

- 2 x 14 ακίδες σύνδεσης·

ότι το Κοινό Δασμολόγιο, παράρτημα του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3400/84 (4), κατατάσσει στην κλάση 84.55 τα μεμονωμένα τεμάχια και τα εξαρτήματα που προορίζονται αποκλειστικά ή κυρίως για τις συσκευές και τα μηχανήματα των κλάσεων 84.51 μέχρι 84.54 (οι αυτόματες μηχανές επεξεργασίας πληροφοριών κατατάσσονται στην κλάση 84.53) και στην κλάση 85.21 τις ηλεκτρονικές μικροκατασκευές·

ότι, για την κατάταξη των εν λόγω αντικειμένων, μπορούν να εξετασθούν οι δύο αυτές διακρίσεις·

ότι αυτά τα στοιχεία μνήμης δεν είναι ηλεκτρονικά ολοκληρωμένα κυκλώματα της κλάσης 85.21 του Κοινού Δασμολογίου, διότι δεν συνεννοούνται κατά τρόπο πρακτικώς αδιαχώριστο και ότι δεν μπορεί να εφαρμοστεί γι' αυτά η νομική σημείωση 5 Β γ) του κεφαλαίου 85·

ότι, περαιτέρω, οι επεξηγηματικές σημειώσεις της ονοματολογίας του Συμβουλίου Τελωνειακής Συνεργασίας, σελίδα 1456ε, από το εδάφιο 4 και μετά, αποκλείουν από την κλάση 85.21 «τα σύνολα που σχηματίζονται προσθέτοντας σε μια ηλεκτρονική μικροσυσκευή άλλες διατάξεις ή άλλες μικροσυσκευές του ίδιου ή διαφορετικού τύπου»· ότι, εφόσον δεν απαρτίζουν πλήρη συσκευή, πρέπει να καταταχθούν σύμφωνα με τις διατάξεις για την κατάταξη των τμημάτων και μεμονωμένων κομματιών μηχανών, και ιδιαίτερα τη νομική σημείωση 2 β) του τμήματος XVI·

ότι, κατά συνέπεια, τα προαναφερθέντα αντικείμενα πρέπει να καταταχθούν στην κλάση 84.55·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα στοιχεία μνήμης που προορίζονται να χρησιμοποιηθούν σαν μέρη των αυτομάτων μηχανών επεξεργασίας πληροφοριών αποτελούνται, το πρώτο από:

- μία στατική μνήμη RAM, τεχνολογίας C-MOS,

- έναν πίνακα με τυπωμένο κύκλωμα από κεραμικό υλικό σε πολλαπλά στρώματα, ορθογωνικής μορφής (17 x 39 mm), στο οποίο υπάρχουν (κατά τρόπο μη πρακτικώς αδιαχώριστο):

- 4 ενεργές στατικές μνήμες RAM, τεχνολογίας C-MOS (C-MOS-SRAM ), που απαρτίζονται από μονολιθικό ολοκληρωμένο κύκλωμα, αποθηκευτικής ικανότητας 16Κ ΒΙΤ ή 64Κ ΒΙΤ το καθένα,

- 1 συσκευή αποκωδικοποίησης με τη μορφή μονολιθικού ολοκληρωμένου κυκλώματος,

- 2 x 14 ακίδες σύνδεσης·

και το δεύτερο από:

- ηλεκτρονική προγραμματιζόμενη μνήμη (EPROM),

- έναν πίνακα με τυπωμένα κυκλώματα από κεραμικό υλικό σε πολλαπλά στρώματα, ορθογωνικής μορφής (17 x 39 mm), στον οποίο υπάρχουν (κατά τρόπο μη πρακτικώς αδιαχώριστο):

- 2 ανενεργές ηλεκτρονικές προγραμματιζόμενες μνήμες, που σβήνονται με υπεριώδεις ακτίνες (EPROM), με τη μορφή μονολιθικού ολοκληρωμένου κυκλώματος, αποθηκευτικής ικανότητας 64Κ ΒΙΤ η καθεμία και εφοδιασμένες με οθόνη από χαλαζία στο ανώτερο τμήμα τους,

- 1 συσκευή αποκωδικοποίησης με τη μορφή μονολιθικού ολοκληρωμένου κυκλώματος,

- 1 πυκνωτής απόζευξης,

- 2 x 14 ακίδες σύνδεσης,

κατατάσσονται στο Κοινό Δασμολόγιο, στη διάκριση:

84.55 Μεμονωμένα τεμάχια και εξαρτήματα (έτερα των κασσετίνων, καλυμμάτων εν γένει και παρομοίων), εμφανώς αναγνωριζόμενα ως αποκλειστικώς ή κυρίως προοριζόμενα δια τας μηχανάς και συσκευάς των κλάσεων 84.51 μέχρι και 84.54:

Γ. Λοιπά.

Άρθρο 2

Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιανουαρίου 1985.

Για την Επιτροπή

COCKFIELD

Μέλος της Επιτροπής

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 191 της 19. 7. 1984, σ. 1.

(3) ΕΕ αριθ. L 172 της 22. 7. 1968, σ. 1.

(4) ΕΕ αριθ. L 320 της 10. 12. 1984, σ. 1.